I servisi tełevixivi in Italia i ga tacà esarghe a partir dal 3 de xenaro del 1954, andove ghe xe sta ła partensa del cusì ciamà programma nazionale , propietà de ła RAI – Radiotełevixion Itałiana. I servisi tełevixivi i se ga slargà co xe nasua ła segonda tełevixion de ła Rai, in tel 1961 col nasimento del secondo programma . La granda rivołusion tełevixiva Itałiana, ła ghe xe sta partendo dal 1977, co ła vegnùa fora de ła tełevixion a cołore e co ła nasita de ła Rete 3, ła nasita del grupo Mediaset in tel 1980 che el ga portà a łiveło nasionałe altre tre nove reti, se parla de Rete 4, Italia 1 e ła pì vardada: Canale 5, nasesto dopo l'esperiensa de Telemiłano 58. In tei ani 80 ghe xe sta na rapida trasformasion de ła tełevixion Italiana, che ła ga portà a ła nasita de nove tełevixion private locałi e nasionałi e na senpre pì granda posibiłità de sièlta dei programi. N'altra granda trasformasion ła se ga vuo dal 2012, ano andove tuta Italia ła xe pasada dal anałoxego al dijitałe terestre, dando na mejora definision ai contegnui, verxendo anca ła version HDTV dei prinçipałi canałi nasionałi, oltre a cheła SDTV. Dal 2023 l'Italia ła finirà el pasajo dal DVB-T al DVB-T2, che el permetarà de vère na definision pì granda , ocupando senpre manco frecuense.